Heyrumst.is gerir börnum og unglingum kleift að koma skoðunum sínum á framfæri , og þar geta þau einnig sótt stuðning og upplýsingar á þeirra forsendum . „ Eitt af meginmarkmiðum Barnaheilla um allan heim er að sjá til þess að raddir barna heyrist . Á heyrumst.is ar geta börn og unglingar undir 18 ára leitað stuðnings og ráðgjafar á þeirra forsendum og einnig látið skoðanir sínar í ljós á málefnum sem snerta þau , " segir Petrína Ásgeirsdóttir , framkvæmdastjóri Barnaheilla . Vefurinn verður á íslensku , ensku og pólsku svo að ná megi til sem flestra ungmenna á Íslandi . „ Við búum í fjölmenningarsamfélagi og viljum gefa öllum börnum kleift að tjá skoðanir sínar og leita sér ráðgjafar , " segir Petrína og bætir við að hópur sjálfboðaliða muni sjá um ráðgjöfina . Barnaheill mun safna saman upplýsingum um hvað hvíli á börnum og unglingum og nýta þær til að bæta aðstæður þeirra á Íslandi . Árni Páll Árnason , félagsmálaráðherra mun opna vefinn og nemendur í tíunda bekk í Austurbæjarskóla munu kynna verkefni sem þeir hafa unnið í tengslum við 12. og 13. grein Barnasáttmálans , sem lúta að tjáningarfrelsi og réttinum til að láta skoðanir sínar í ljós og hafa áhrif . Barnaheilla þakka kærlega þeim fjölmörgu styrktar - og samstarfsaðilum sem hafa komið að verkefninu og gert það að veruleika . Í kynningarmyndbandi sem Hvíta húsið vann fyrir heyrumst.is er notað lag hljómsveitarinnar Pascal Pinon . Hljómsveitin sem vakti mikla athygli á Airwaves í ár gaf leyfi sitt til að nota lagið sem er það fyrsta sem þær sömdu á ferlinum . Myndbandið sjálft er innblásið af tónlistarmyndbandi Japönsku hljómsveitarinnar Sour . Masashi Kawamura einn af leikstjórum myndbandsins gaf góðfúslega leyfi til að nota aðferðina sem notuð er i tónlistarmyndbandinu þegar haft var samband við hann .